laion/Wikipedia-Exotic huggingface dataset:
טובול (כדורגל)

טובול קוסטאנאי הוא מועדון כדורגל קזחי מהעיר קוסטאנאי שבצפון קזחסטן. הקבוצה משחקת נכון להיום בליגה הבכירה בקזחסטן. למרות העובדה כי הקבוצה משחקת בליגה הבכירה בקזחסטן מאז הקמתה ב-1992, הקבוצה זכתה פעמיים באליפות קזחסטן. קבוצה זו, כמו מספר רב של קבוצות מברית המועצות לשעבר, שינתה את שמה מספר פעמים במהלך השנים. בין השמות של הקבוצה, למעט "טובול", ניתן למנות את "אוטומוביליסט", "אנרג'טיק" ו"חימקי". הקבוצה הופיעה לראשונה במפעל אירופי בגביע האינטרטוטו בשנת 2003, אז הגיעה עד השלב השלישי כשהיא עוברת את קבוצות פולוניה ורשה מפולין וסיינט טרויידן הבלגית כאשר היא מפסידה בסיבוב השלישי לקבוצת SV פסשינג האוסטרית. בגביע אופ"א בעונת 2006/2007 הקבוצה פגשה כבר בסיבוב המוקדמות הראשון את קבוצת פ.צ. בזל השווייצרית, מולה הפסידה טובול. בגביע האינטרטוטו בעונת 2007 הקבוצה עברה באופן מפתיע את קבוצות זסטפוני הגאורגית וסלובן ליברץ הצ'כית בדרך למשחקי הסיבוב השלישי מול קבוצת OFI כרתים היוונית, כאשר הקבוצה זוכה בסופו של דבר ומוכתרת כאחת מ-11 הקבוצות הזוכות באינטרטוטו ובכרטיס לסיבוב המוקדמות השני של גביע אופ"א, אז הוגרלה מול הקבוצה הפולנית דיסקובוליה גרודז'יסק, לה הפסדיה בשני משחקי הגומלין והודחה מהמפעל. קזחסטן פרחאדבק איריסמטוב אוזבקיסטן אולוגבק באקאייב קזחסטן דנייאר מוקאנוב קזחסטן קאיראט נורדאולטוב קזחסטן נורבול זומאסקאליאב קזחסטן סרגיי סקוריח קזחסטן רוסלאן באלטייב קזחסטן סרגיי אוסטאפנקו טורקמניסטן דידרקליש אוראזוב זימבבואה אפרים מאזארורה בלארוס אולג סטראחאנוביץ' אליפות הסופר-ליג הקזחי (2): 2010, 2021 גביע האינטרטוטו (1): 2007 אתר האינטרנט הרשמי של טובול (ברוסית) פרופיל, באתר אופ"א פרופיל, באתר Transfermarkt פרופיל, באתר Soccerway
טובול

האם התכוונתם ל... תובול טובול (כדורגל) – מועדון כדורגל קזחי תובול (פיזיולוגיה) טובול (נהר) טובול (סרט) רוסית: (Тобол) אישים בשם משפחה זה על פי רוב מיהודי צפון אפריקה אלברט תובול אדיר טובול שרון טובול אבוטבול
אנתוני פלית'

אנתוני פלית' (באנגלית: Anthony Pleeth; נולד ב-1948 בלונדון) הוא צ'לן אנגלי, שהתמחה בביצוע נכון היסטורית של מוזיקה מהמאה ה-18 וה-19 בכלים אותנטיים לתקופה. אנתוני פלית' למד נגינה בצ'לו אצל אביו, הצ'לן הנודע ויליאם פלית', בבית ספר גילדהול למוזיקה ודרמה בלונדון, שם זכה במדליית זהב בשנת 1966. ההקלטה הראשונה שלו הייתה בגיל 13, ל-BBC. הוא ייסד את שלישיית גאליארד (עם טרוור פינוק, צ'מבלו וסטיבן פרסטון, טרברסו), והופיע עמה משנת 1965 עד התפרקותה בשנת 1972. פלית' היה הצ'לן הראשי של האקדמיה למוזיקה עתיקה ובהמשך של התזמורת האנגלית, שאותה עזב בשנת 1985 אך נשאר חבר בקבוצה הקאמרית של התזמורת האנגלית עד 1991. הקלטותיו כוללות קונצ'רטי לצ'לו מאת ויוואלדי עם התזמורת האנגלית והאקדמיה למוזיקה עתיקה, וכן היה צ'לן סולן במספר רב של יצירות תזמורתיות וקונצ'רטי גרוסי עם שתי התזמורות הללו. הוא הקליט את מכלול הסונאטות של ג'מיניאני (עם כריסטופר הוגווד) ושל ויוואלדי (עם רוברט וולי וסוקי טאוב, טריו סונאטות של הנדל וקורלי ומוזיקה קאמרית מאת יוהאן סבסטיאן באך עם הקבוצה הקאמרית של התזמורת האנגלית. עם נגן פסנתר הפטישים מלווין טאן הקליט את כל הסונאטות והוואריציות לצ'לו ופסנתר של בטהובן. אנתוני פלית' איננו מגביל את עניינו לביצועים אותנטיים; הוא מנגן בצ'לו מודרני והרכב הצ'לו שלו ביצע והקליט את ה"באכיאנאס ברזילראס" מס' 1 ו-5 של הייטור וילה-לובוס. פלית' התמנה לפרופסור לצ'לו בבית ספר גילדהול למוזיקה ודרמה בשנת 1969 ובקולג' המלכותי למוזיקה ב-1986. לצד הופעותיו במוזיקה קלאסית, ניגן גם בפסקולי סרטים רבים, בין השאר "היינו חיילים" של ניק גלניס-סמית' ו"גלדיאטור" של הנס צימר וליסה ג'רארד. אנתוני פלית', באתר AllMusic (באנגלית) אנתוני פלית', באתר MusicBrainz (באנגלית) אנתוני פלית', באתר Discogs (באנגלית)
Tattoo You

Tattoo You הוא אלבום של להקת הרוק הבריטית הרולינג סטונז שיצא בשנת 1981. באלבום יש 11 שירים מהם ארבעה יצאו כסינגלים. ביניהם נמצא השיר Waiting For A Friend ואחד השירים הגדולים ביותר של הלהקה באותה תקופה: Start Me Up. בשניים משירי האלבום, מתארח נגן הסקסופון סאני רולינס. האלבום הגיע למקום 1 במצעד האמריקאי ול-2 במצעד הבריטי. השיר Start Me Up הגיע למקום ראשון במצעד המיינסטרים רוק ולשני במצעד הבילבורד. האלבום קיבל פלטינה כפול ארבע. מגזין הרולינג סטון רשם אותו במקום ה-211 ברשימת 500 האלבומים הטובים ביותר, ובמקום ה-34 ברשימת 100 האלבומים הטובים ביותר של שנות ה-80. כל השירים נכתבו בידי מיק ג'אגר וקית' ריצ'רדס, אלא אם צוין אחרת: Start Me Up Hang Fire Slave Little T&A Black Limousine (מיק ג'אגר, קית' ריצ'רדס, רון ווד) Neighbours Worried About You Tops Heaven No Use In Cry (מיק ג'אגר, קית' ריצ'רדס, רון ווד) Waiting On a Friend מיק ג'אגר - שירה, גיטרה, פסנתר קית' ריצ'רדס - שירה, גיטרה, בס, פסנתר, קלידים רון ווד - גיטרות, בס צ'ארלי ווטס - תופים ביל ווייאהם - בס, סינתיסייזר מידע על האלבום Tattoo You באתר MusicBrainz מידע על האלבום Tattoo You באתר AllMusic האלבום Tattoo You באתר Discogs האלבום Tattoo You באתר ספוטיפיי האלבום Tattoo You באתר יוטיוב
טבקה

האם התכוונתם ל... סכר טבקה – סכר בסוריה עמותת טבקה – עמותה הפועלת לקידום יוצאי אתיופיה בישראל
אמנדה פורסיית'

אמנדה פורסיית' (באנגלית: Amanda Forsyth, נולדה ב-12 באוקטובר 1966) היא צ'לנית קנדית, זוכת פרס ג'ונו, צ'לנית ראשית בתזמורת מרכז האמנויות הלאומי של קנדה. אמנדה פורסיית', בתו של המלחין מלקולם פורסיית', באה לקנדה מדרום אפריקה בגיל שנתיים והחלה לנגן בצ'לו בגיל שלוש. היא הייתה לבת-חסותו של ויליאם פלית' בלונדון ובהמשך למדה אצל הרווי שפירו בבית ספר ג'וליארד בניו יורק ואצל לין הארל בלוס אנג'לס. אחרי שתי עונות עם התזמורת הסימפונית של טורונטו נבחרה לנגנית הראשית הצעירה ביותר בכל הזמנים בתזמורת הפילהרמונית של קלגרי, שם נשארה למשך שש שנים. בשנת 1999 התמנתה פורסיית' לצ'לנית ראשית של תזמורת מרכז האמנויות הלאומי, שם היא מופיעה גם כסולנית מדי עונה. פורסיית' מוכרת כצ'לנית מעולה ברסיטלים ובמוזיקה קאמרית וכסולנית, המופיעה עם תזמורות מן המעלה הראשונה ובפסטיבלים יוקרתיים למוזיקה קאמרית ברחבי העולם. פורסיית' ובעלה, הכנר פנחס צוקרמן, מופיעים לעיתים קרובות יחד, כסולנים. היא מנגנת גם עם אמנים אחרים, ביניהם לין הארל, יו-יו מה, גאריק אולסון, ג'ון קימורה פרקר, יפים ברונפמן, יוסף קליכשטיין, חיימה לארדו, ארנולד שטיינהרדט, מייקל טרי ולואי לורטיה. פורסיית' היא הצ'לנית ב"קבוצה הקאמרית של צוקרמן", המסיירת ברחבי העולם מאז 2003. לא מכבר ניגנה עם וינטון מרסליס בניו יורק והקליטה פסקול לסדרת הטלוויזיה בשבעה פרקים של קן ברנס על מלחמת העולם השנייה, בהפקת PBS אמנדה פורסיית' מנגנת בצ'לו משנת 1699 של קרלו ג'וזפה טסטורה. ב-2 ביולי 2017 הופיעה אמנדה פורסיית' בקונצרט בהיכל התרבות בתל אביב. בעלה, פנחס צוקרמן, ניצח על הקונצרט ואף ניגן קונצ'רטו של יוזף היידן. פורסיית' ניגנה קונצ'רטו לצ'לו של ויקטור הרברט. "להמריא עם אגממנון" "אלקטרה עולה: המוזיקה של מלקולם פורסיית'" "צוקרמן מנצח על מוצרט" "מסע אמריקאי" "הדרנים בחצר הדקלים" מוצרט: רביעיות חליל אמנדה פורסיית', במסד הנתונים הקולנועיים IMDb (באנגלית) אמנדה פורסיית', באתר AllMusic (באנגלית) אמנדה פורסיית', באתר MusicBrainz (באנגלית) אמנדה פורסיית', באתר Songkick (באנגלית) אתר הפילהרמונית, קונצרט של פנחס צוקרמן ואמנדה פורסיית', היכל התרבות תל אביב, 2 ביולי 2017 Amanda Forsyth | The Canadian Encyclopedia, www.thecanadianencyclopedia.ca
רן

האם התכוונתם ל... רן (עיר) – עיר בצרפת רני – ברומנית- רן - עיירה בדרום בסרביה, כיום באוקראינה סטאד רן – מועדון כדורגל מהעיר רן רן (אלה) – אלת הים במיתולוגיה הנורדית רביעיית רן – סדרת דרמה ישראלית רן וסטימפי – סדרת אנימציה אמריקאית רן (קונפוציאניזם) – עיקרון בסיסי בפילוסופיה של קונפוציוס אישים: ר"ן – רבינו ניסים גירונדי, מגדולי הראשונים אבי רן – כדורגלן ישראלי אברי רן – פעיל ימין ישראלי אלה רן - מלכת היופי של ישראל לשנת 2011 כריסטופר רן – אדריכל אנגלי נמרוד רן – קצין צה"ל עדי רן – זמר ישראלי שולמית רן – מלחינה ישראלית שמאי רן – קצין בכיר בצה"ל רן ונמה – צמד זמרים ישראלים ראן אישים ששמם הפרטי הוא רן
KISS

KISS הם ראשי תיבות באנגלית של הביטוי "Keep It Simple, Stupid" (בתרגום חופשי: תשאיר את זה פשוט, טמבל), הביטוי היה עקרון מנחה של צי ארצות הברית מ־1960, ונשאר פופולרי עד 1970. זהו עיקרון בפיתוח מערכות ומוצרים הקורא לחתירה לפשטות מרבית בעיצוב המוצר, תוך ביטול כל מורכבות שאינה חיונית, ושכל מורכבות מעבר לנדרש רק תזיק. העיקרון מקביל לתערו של אוקאם במדע. פרשנויות נוספות לראשי התיבות KISS, השומרות על אותה משמעות, הן: Keep It Simple & Stupid Keep It Sweet & Simple Keep It Short & Simple Keep it Simple, Sweetheart Keep it Simple, Sherlock בפיתוחם של מוצרים הנדסיים קיימת נטייה להוסיף למוצר עוד ועוד יכולות, תוך הפיכת תפעולו למסובך יותר. עקרון KISS בא להזכיר למפתחים את העובדה שיכולות נוספות אלה רק יעיקו על המשתמש הפשוט ויפגעו ביכולתו להשתמש במוצר. מכשיר מורכב יותר הוא גם רגיש יותר, ועלול לסבול מתקלות רבות יותר. בתחום התכנות, פילוסופיה זו מיושמת במוצרי Suckless.org. הביטוי הוטבע על ידי המהנדס האווירי קלי ג'ונסון, המהנדס הראשי בחברת לוקהיד מרטין. בעוד שהביטוי מופיע לרוב עם הפסיק - "Keep It Simple, Stupid", ג'ונסון עצמו פתח את ראשי התיבות בלי פסיק (,) וקרא לו "Keep It Simple Stupid", כך שכוונתו המקורית של ג'ונסון לא הייתה ללעוג למהנדס. SOLID (עיצוב מונחה עצמים) Kiss Principle The KISS Principles for ORM Products ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
אנדז'יי ויידה

אנדז'יי ויידה (בפולנית: Andrzej Witold Wajda‏; 6 במרץ 1926 – 9 באוקטובר 2016) היה במאי קולנוע פולני. ויידה נולד בסובלקי שבפולין. בנעוריו הצטרף למחתרת הפולנית במהלך מלחמת העולם השנייה ואחרי כן למד ציור וקולנוע. סרטיו הראשונים: "דור" (1954), "קנל" (1956) ו"אפר ופנינים" (1958) עסקו בפולין של אחרי המלחמה וזיכו את ויידה בשם בינלאומי והביאו אותו להתנגשות ראשונה עם הממשל הפולני, שעיכב את הוצאתו של "אפר ופנינים" משום שתיאר התנקשות בראש מחוז קומוניסטי. הסרטים גם הפכו את השחקן זביגנייב ציבולסקי (אנ'), המזכיר במראהו בסרט את ג'יימס דין, לכוכב. ויידה המשיך ביצירת סרטים ביקורתיים. בסרטו "ליידי מקבת הסיבירית" (בעקבות "ליידי מקבת ממחוז מצנסק" של ניקולאי לשקוב) ובסרטים "אפר" (1965) ו"שערי גן עדן" (1967) עסק בבזבוז שבמלחמה. בשנות השבעים הביא למסך כמה מהיצירות הספרותיות הבולטות של פולין באותן שנים. הוא זכה לפרסום רב בזכות שני הסרטים האפיים שלו, "איש השיש" (1976) ו"איש הברזל" (1981) שבחנו בעין ביקורתית את ההתנגשות בין הפרט למדינה בפולין של אחרי המלחמה. סרטים אלו הקנו לוויידה פרסום נוסף, והפכו אותו בעיני רבים ליוצר הבולט בפולין באותן שנים. ויידה גם החל יוצר מחוץ למולדתו, עם סרטים כמו "דנטון" (1983) ו"אחוזי דיבוק" (1987) בצרפת ו"אהבה בגרמניה" (1983) בגרמנית. בשנת 1990 הוא ביים סרט "קורצ'ק" (הפקה של יאנוש מורגנשטרן, ניצול שואה שהיה עוזר במאי בתחילת הקריירה של ויידה). בשנת 1989 נבחר ויידה כמועמד מטעם סולידריות לפרלמנט הפולני. ב-1998 זכה בפרס אריה הזהב על מפעל חיים. אתר האינטרנט הרשמי של אנדז'יי ויידה (באנגלית ובפולנית) אנדז'יי ויידה, במסד הנתונים הקולנועיים IMDb (באנגלית) אנדז'יי ויידה, באתר "אידיבי", מאגר הידע העברי לקולנוע ישראלי ועולמי אנדז'יי ויידה, באתר AllMovie (באנגלית) אנדז'יי ויידה, באתר Rotten Tomatoes (באנגלית) אנדז'יי ויידה, במסד הנתונים הקולנועיים KinoPoisk (ברוסית) אנדז'יי ויידה, באתר Discogs (באנגלית) מרב יודילוביץ' וסוכנויות הידיעות, "לא אעשה עוד סרטי מלחמה", באתר ynet, 17 בפברואר 2008 אמיר קמינר, "נשים הן חומר יותר מעניין לסרטים מגברים", באתר ynet, 3 בפברואר 2011 אמיר בוגן, הלך לעולמו הבמאי הפולני אנדז'יי ויידה, באתר ynet, 10 באוקטובר 2016 אורי קליין, הבמאי שחתר נגד הקולנוע המיושן של אירופה, באתר הארץ, 13 באוקטובר 2016 אנדז'יי ויידה, באתר אנציקלופדיה בריטניקה (באנגלית) אנדז'יי ויידה (1926-2016), דף שער בספרייה הלאומית ערך זה הוא קצרמר בנושא פולנים ובנושא במאים. אתם מוזמנים לתרום לוויקיפדיה ולהרחיב אותו.
הממלכה המאוחדת (פירושונים)

האם התכוונתם ל... באיים הבריטיים: הממלכה המאוחדת של בריטניה הגדולה וצפון אירלנד – ממלכה בריטית. מוכרת גם בשם "בריטניה". הממלכה המאוחדת של בריטניה הגדולה ואירלנד – ממלכה בריטית שהתקיימה בין השנים 1801 ו-1921 עד שהפכה להיות הממלכה המאוחדת של בריטניה הגדולה וצפון אירלנד. גם היא מוכרת בשם "בריטניה". ממלכת בריטניה הגדולה (הממלכה המאוחדת של בריטניה הגדולה) – ממלכה בריטית שהייתה קיימת בין 1707 ל-1800. גם היא מוכרת בשם "בריטניה". בסקנדינביה: האיחוד השוודי-נורווגי – איחוד פוליטי של ממלכות שוודיה ונורווגיה במאה ה-19. דנמרק-נורווגיה – איחוד פוליטי של ממלכות דנמרק ונורווגיה בין המאה ה-16 למאה ה-19. איחוד קאלמאר – איחוד פוליטי של ממלכת דנמרק, נורווגיה ושוודיה מסוף המאה ה-14 עד תחילת המאה ה-16. במקומות אחרים: ממלכת ישראל המאוחדת – ממלכה שלפי המקרא התקיימה בארץ ישראל, קיומה ההיסטורי שנוי במחלוקת הממלכה הגאורגית המאוחדת – ממלכה גאורגית מימי הביניים. הממלכה המאוחדת של ארצות השפלה – מדינה שהתקיימה בתחילת המאה ה-19. הממלכה המאוחדת של פורטוגל, ברזיל ואלגרבש – ממלכה שהתקיימה בתחילת המאה ה-19. הממלכה המאוחדת (סרט)
האצטדיון העירוני נתיבות

האצטדיון העירוני נתיבות הוא אצטדיון כדורגל הממוקם בנתיבות. האצטדיון הוקם בשנת 1995 ומכיל 3,250 מקומות ישיבה ועוד 200 מקומות עמידה. משמש כיום כמגרשה הביתי של קבוצת הכדורגל מכבי עירוני נתיבות. האצטדיון הכיל בהקמתו 2,250 מקומות ישיבה ביציע המערבי. בשנת 2007 הוגדלה קיבולת האצטדיון בעוד כ-1,000 מקומות עמידה ביציע הצפוני. בסוף שנת 2017 הותקנו ביציע הצפוני של האצטדיון כיסאות והקיבולת שלו פחתה ל-800 מקומות ישיבה. האצטדיון כולל מקלחות, חדרי הלבשה גדולים ומרווחים, חדר כביסה, חדר שופטים, מחסנים ומשרדים. באצטדיון בנוי יציע כבוד עבור מוזמנים המכיל 200 מקומות ישיבה. מדיה וקבצים בנושא האצטדיון העירוני נתיבות בוויקישיתוף ערך זה הוא קצרמר בנושא כדורגל ישראלי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
ארסונד

אֶרֵסוּנְד (בדנית: Øresund; בשוודית: Öresund) הוא מצר ים החוצץ בין סקונה שבשוודיה ממזרח לבין האי שלן שבדנמרק ממערב, והמחבר את הים הבלטי שבדרום אל מצר קטגט שבצפון. ארסונד הוא אחד משלושה מצרי ים המחברים את הים הבלטי לים הצפוני והלאה לאוקיינוס האטלנטי; שני האחרים הם קטגט בין שוודיה ודנמרק, וסקאגרק בין דנמרק ונורווגיה. ארסונד הוא הצר והקצר מבין שלושת גופי מים אלה, ונחשב אחד מעורקי התחבורה הימית העמוסים בעולם. רוחבו של המצר נע בין 4 ק"מ בלבד בצפונו ל-25 ק"מ בנקודה הרחבה ביותר בחלקו הדרומי; אורכו 50 ק"מ. במצר שלושה איים עיקריים: אמה (Amager) הצמוד לחוף הדני ומהווה חלק מקופנהגן רבתי. על האי, ששטחו 96.29 קמ"ר, שוכן גם שדה התעופה הבינלאומי של קופנהגן. סלטהולם (Saltholm - "אי המלח") השייך גם הוא לדנמרק וממוקם סמוך לאמה. שטח האי הוא 16 קמ"ר. סמוך מדרום לו הוקם האי המלאכותי הזעיר פברהולם (Peberholm - "אי הפלפל") לצורך בניית גשר ארסונד. ון (Ven) השייך לשוודיה נמצא בחלקו הצפוני של המצר, ושטחו 7.5 קמ"ר. עד לשנת 2000 ניתן היה לחצות את המצר בדרך הים בלבד, כשעיקר התנועה נעשתה במעבורת בין הערים הלסינגבורג ואלסינור. ב-1 ביולי 2000 נפתח לתנועה גשר ארסונד (בצדו הדרומי של המצר), שעליו כביש מהיר ומסילת רכבת; הגשר מקשר בין קופנהגן בדנמרק למאלמה בשוודיה. לאחר שנוסעים עליו 10 ק"מ נכנסים למנהרה הארוכה ביותר בעולם מתחת למים שמובילה אל האי המלאכותי פברהולם. המשמעות הסמלית של הגשר היא גדולה, מכיוון שמחוז סקונה היה בעבר חלק מדנמרק והיו תקופות של מלחמה בין השוודים והדנים. בצידו הצפוני של המצר עדיין פעיל קו המעבורת הוותיק. גשר ארסונד מדיה וקבצים בנושא ארסונד בוויקישיתוף Welcome to the Øresund Region, אתר הגוף האזורי של ארסונד ארסונד, באתר אנציקלופדיה בריטניקה (באנגלית) The Öresund Bridge, visitskane.com
מרשל צרפת

מרשל צרפת (בצרפתית: Maréchal de France) הוא תואר ההצטיינות הצבאי הבכיר ביותר בצרפת. להלכה, מרשל של צרפת אינה דרגה צבאית, אלא תואר הניתן כהוקרה מיוחדת לגנרלים מצטיינים. מחזיקי התואר מקבלים שרביט בצבע כחול מעוטר בכוכבים (בתקופת המלוכה הבורבונית - פרחי אירוס, ובתקופת הקיסרות הראשונה - עיטים). על השרביט חקוקה הכתובת הלטינית Terror belli, decus pacis: "אימה במלחמה, קישוט בשלום". התואר נגזר מהתואר Marescallus Franciae שנוצר בסביבות 1190, והוענק לראשונה לאיש הצבא אלבריק קלמנט על ידי המלך פיליפ השני. בתקופת המלוכה בצרפת לפני המהפכה ובתקופת הרסטורציה הבורבונית היה תואר המרשל אחד מקבוצת תארים שכונו "הקצינים הבכירים של הכתר", הממונים לכל חייהם על ידי המלך. הוא לא היה התואר הבכיר ביותר: תואר רם מעלה אף יותר ממרשל של צרפת היה "מרשל כללי של צרפת" (התואר המלא נקרא "מרשל כללי של מחנות המלך וחילותיו", maréchal général des camps et armées du roi) אשר הוענק לשישה מצביאים לאורך השנים, חמישה בתקופה שלפני המהפכה ואחד (סו, מרשל מתקופת נפוליאון) בתקופת לואי פיליפ. הנושא בתואר המרשל הכללי זכה בפיקוד על כל כוחות צרפת, שלא כמרשל של צרפת שפיקד לרוב על צבא אחד (לצרפת היו מספר צבאות). בתקופת המהפכה בוטל התואר, אך משכונן נפוליאון את האימפריה הצרפתית הראשונה (1804–1814) הוחזר ונקרא בשם "מרשל של האימפריה". בתקופה זו, המרובה במלחמות, הוכתרו 27 מרשלים בתוך עשור. לאחר נפילת נפוליאון שונה שוב השם למרשל של צרפת, ושם זה נשמר גם בתקופת הקיסרות השנייה של נפוליאון השלישי שבה היו המרשלים חברים בסנאט. עם נפילת הקיסרות השנייה וכינונה של הרפובליקה הצרפתית השלישית סר חנו של תואר המרשל של צרפת, שנתפס ככרוך בתקופת הקיסרות. התואר לא הוענק שוב עד למלחמת העולם הראשונה, שבמהלכה הוענק לשלושה מצביאים. במאה ה-20 זכו בו רק גנרלים ספורים, שהצטיינו בצורה יוצאת-דופן בשדה הקרב. כמחציתם זכו בתואר לאחר מותם. בתקופה המודרנית, תואר מרשל של צרפת מוענק לאחר שנחקק חוק מיוחד בפרלמנט, מקרה נדיר של חוק פרסונלי. כתוצאה ממצב זה, הוסיף אנרי פיליפ פטן, שזכה בתואר מרשל של צרפת על הצטיינותו במלחמת העולם הראשונה ולאחר מכן עמד בראש ממשלת וישי, להחזיק בתואר גם לאחר שנאסר בעוון בגידה וכל תאריו וכיבודיו האחרים נשללו ממנו. האדם החי האחרון שנשא בתואר מרשל של צרפת היה אלפונס ז'ואן, שהוכתר בתואר ב-1952 כהוקרה על שירותו בצבא צרפת החופשית, והחזיק בו עד מותו ב-1967. האחרון שקיבל את התואר לאחר מותו היה הגנרל מארי-פייר קניג שהוכתר בו ב-1984. 329 אנשים נשאו בתואר עד כה, לאורך ההיסטוריה. המקביל הימי לתואר היה אדמירל של צרפת, תואר שאינו מוענק מאז המאה ה-19. מדיה וקבצים בנושא מרשל צרפת בוויקישיתוף
קרנאווה

קרנאווה (ליטאית Kernavė) הייתה בירת הדוכסות הגדולה של ליטא בימי הביניים, אך כיום זהו כפר שבשנת 1999 מנתה אוכלוסייתו 318 איש בלבד. המקום הוכרז כאתר מורשת עולמית בשנת 2000 וכשמורה תרבותית לאומית בשנת 2003 (Kernavės kultūrinis rezervatas). קרנאווה יושבת על הגדה הימנית של הנהר נריס, כ-35 ק"מ צפונית-מערבית לבירה וילנה. אזור קרנאווה עשוי מגבעות חול שנוצרו בעת נסיגת הקרחונים בסוף עידן הקרח האחרון. השטח הקרוב לנהר ביצתי באופיו, והלאה ממנו משתרעים שדות חציר ויערות אורן. באתר חמש גבעות מבוצרות, יישובים בלתי מבוצרים, אתרי קבורה וממצאים ארכאולוגיים נוספים, האופייניים לפרק הזמן שמהתקופה הפלאוליתית העליונה ועד לימי הביניים. ארבע מהגבעות המבוצרות שוכנות זו לצד זו, ליד כפל הקרקע בקצה מישור ההצפה של הנהר. הגבעה החמישית נצבת במרחק של 500 מטר מהן, בפתחו של יובל צדדי של הנהר. למרגלות הגבעות המבוצרות שוכנים שרידיה של עיר ימי הביניים, שהשתרעה על פני שטח של 25 הקטאר, וכיום מכוסים באדמת סחף. היישוב בתקופות האבן והברזל לא היה מבוצר ושכן קרוב יותר אל הנהר. האזור יושב באורח דליל בסוף התקופה הפלאוליתית העליונה (האלף ה-9 וה-8 לפנה"ס), על ידי ציידים-לקטים אשר ניצלו את הדגה העשירה בנריס, ואת מרחבי הציד על גדותיו. מספר היישובים הלך וגדל במשך התקופה המזוליתית והתקופה הנאוליתית, והחל בתקופת הברונזה החלו קמות מצודות על גבעות שולטות ברחבי האזור הבלטי. בקרנאווה הוקמו לא פחות מחמש מצודות סמוכות מסוג זה מתוך כאלף מצודות ששרידיהן פזורים באזור כולו. המרכזית מבין המצודות שנקראה "אאוקורו" (Aukuro) שימשה כאחוזתו של הדוכס השליט, וארבע האחרות שימשו להגנת היישוב ששכן לרגליהן, בין הגבעות והנהר. העיר נזכרה לראשונה בשנת 1279 כבירתו של הדוכס הגדול טראידנס (Traidens) שהושמה במצור המסדר הטווטוני, אם כי יש הסוברים כי כבר ב-1253 הוכתר בה מינדאוגאס (mindaugas) שאיחד את ליטא לראשונה. באותה עת שימשה קרנאווה כבירתה הראשונה של ליטא והמרכז הכלכלי והפוליטי החשוב בה, אולם ב-1390 שרפו אבירים צלבנים את העיר על כל בתי העץ שבה וחמש הטירות שלידה. העיר לא נבנתה שוב ותושביה הנותרים עברו להתגורר במעלה הגבעה הסמוכה. אט אט כוסתה העיר באדמה שנשא עמו הנהר, וזו הייתה לכבול לח. כבול זה שימר את יסודות המבנים בעיר ואת הממצאים השונים כפי שהיו בסוף המאה ה-14, דבר שהוביל לכינוי העיר בשם "טרויה של ליטא". האתר זכה לעניין מחודש במאה ה-19 לאחר שהסופר פליקס ברנטווויץ' (Feliks Bernatowicz) תיאר אותו ברומן "פאיאוטה, בתה של ליזדייקה" (Pojata, córka Lizdejki). מאז החלו חוקרים לבצע חפירות באתר שנמשכו בהפסקות מ-1859 ועד 1983. בעיר שהוכרזה כשמורה תרבותית פועל מוזיאון לארכאולוגיה ולהיסטוריה המציג את הממצאים באתר. כן מתקיימות בה חגיגות בנוסח ימי הביניים מדי שנה ב-23 ביוני ומדי חודש יולי מתקיים בה פסטיבל ארכאולוגיה. מדיה וקבצים בנושא קרנאווה בוויקישיתוף אתר האינטרנט הרשמי של קרנאווה קרנאווה באתר פליקר תמונות מקרנאווה קרנאווה, ברשת החברתית אינסטגרם http://www.muziejai.lt/Sirvintos/liet_Troja.htm
דרוסילה (השושלת היוליו-קלאודית)

יוליה דרוסילה (בלטינית קלאסית: IVLIA•DRVSILLA; ‏16 בספטמבר 16 – 10 ביוני 38) הייתה אצילה רומאית מן השושלת היוליו-קלאודית. הקיסר אוגוסטוס היה סבא-רבא שלה מצד האם, הקיסר טיבריוס היה דודהּ מדרגה שנייה מצד האב, הקיסר קליגולה היה אחיה, הקיסר קלאודיוס היה דודה מצד האב, והקיסר נירון היה אחיינה, בן אחותה. דרוסילה נולדה בשנת 16 לספירה בגרמניה. אביה היה המצביא המפורסם גרמניקוס, שבאותה העת נחשב ליורשו המיועד של הקיסר טיבריוס, ואמהּ הייתה אגריפינה, נכדתו של קיסר רומא הראשון אוגוסטוס. כאשר אמה אגריפינה הוגלתה על ידי הקיסר טיבריוס עברה לגור עם אם סבה ליוויה, ואחרי מותה בשנת 27 עברה לגור עם סבתהּ אנטוניה הצעירה. דרוסילה נישאה בשנת 33 ללוקיוס קסיוס לונגינוס אולם כאשר אחיה קליגולה ירש את טיבריוס כקיסר רומא הוא הורה לה להתגרש מבעלה וחיתן אותה עם חברו וקרוב משפחתם מרקוס אמיליוס לפידוס שקליגולה ראה בו בעל יותר מתאים לאחותו. תחת שלטון אחיה הורעפו על דרוסילה אותות כבוד חסרי תקדים. קליגולה הדגיש את קשריו המשפחתיים כחלק מהתעמולה הקיסרית ולכן לדרוסילה יחד עם שתי אחיותיה יוליה ליווילה ואגריפינה הצעירה חלקו כבוד והן נהנו מעמדת השפעה על אחיהן, אם כי שדרוסילה הייתה האחות המועדפת על קליגולה. דבר זה נעשה כדי להמחיש את חסדו של קליגולה כלפי בני ביתו, אולם גם כדי לאותת שבן שיולד לאחת האחיות יכול יהיה בבוא היום להיעשות ליורשו. לפי דיווחים של היסטוריונים מאוחרים[דרוש מקור], ניהל קליגולה פרשיית אוהבים עם דרוסילה שהתחילה עוד בהיותם ילדים והמשיכה עם עלייתו לכס הקיסרות, אולם ככל הנראה לא היה בסיס בשמועות, והן נבעו מהשקפת העולם שלעריצים אין שום התחשבות בטאבואים חברתיים ומן העובדה שמכיוון שקליגולה היה רווק רוב שנות שלטונו, אחיותיו מילאו את התפקיד שבאופן מסורתי היה שמור לאשת הקיסר. קליגולה מינה את דרוסילה ליורשתו בצוואתו. בכך לא התכוון שדרוסילה תיקח לידיה את השלטון באימפריה אלא שבעלה לפידוס יהיה השליט בפועל בעוד שלדרוסילה יהיה התפקיד של הולדת בן זכר שבבוא היום יעלה על כס הקיסרות וימשיך את שלטון השושלת היוליו-קלאודית. דרוסילה נפטרה בשנת 38, בת 19. מותה היווה מכה קשה לאחיה קליגולה גם מהבחינה האישית וגם כיוון שמותה שיבש את תוכניות הירושה השושלתיות שלו. לאחר מותה הייתה דרוסילה האישה הרומאית הראשונה שעברה האלהה. עם זאת בסמוך למותה מאס קליגולה אף ביתר אחיותיו, ובמשפט ציבורי שנערך לאמיליוס לפידוס, בעלה של דרוסילה, שהואשם על ידי קליגולה בספטמבר 39 בקשירת קשר לרציחתו, הרשיע אף את אחיותיו, בהיותן שטופות זימה עם לפידוס ומרעיו, ושותפות לקשר של לפידוס כביכול והורה להגלותן. מדיה וקבצים בנושא דרוסילה בוויקישיתוף דרוסילה, באתר "Find a Grave" (באנגלית)
דרוסילה

האם התכוונתם ל... דרוסילה (בית הורדוס) – נסיכה מבית הורדוס דרוסילה (השושלת היוליו-קלאודית) – אצילה רומאית מן השושלת היוליו-קלאודית דרוסילה (DC קומיקס)
צ'יאתורה

צ'יאתורה (בגאורגית: ჭიათურა) היא עיר בנפת צ'יאתורה שבמחוז אימרתי גאורגיה. עיר תעשייתית מרכזית לכריית מנגן, שבנויה בעמק הצר של הנהר קווירילה (מיובליו של הריוני), בגובה 500-340 מטר מעל פני הים. אוכלוסייתה מונה 12,803 תושבים, והוכרזה כעיר בשנת 1921. משמעות שם העיר, "פקעת תולעת" ("ჭია" - תולעת, "თურა" - פקעת), מגיעה מתאורו של המשורר הגאורגי הנודע, אקקי צרתלי, המתאר את הדרכים באזור כפקעת של תולעת. אמצעי התובלה העיקרי בעיר הוא רכבל והעיר כוללת 26 תחנות רכבל ומעל ל-50 קרונות רכבל להובלת מנגן. קו הרכבת זסטפוני-סצ'חרה מחבר את העיר לקו הרכבת הראשי. העיר נוסדה בשנת 1879 לאחר שהתגלה, שלושים שנה לפני כן, בשנת 1849, באזור ערוץ הנהר קווירילה רובד אדמה המכיל כמויות ניכרות של המחצב מנגן, ומאז הפכה העיר למרכז עיקרי לכריית מנגן בקווקז. קו מסילת ברזל מחבר בין צ'יאתורה למפעל להפקת של סגסוגת ברזל ומנגן בזסטפוני. עד לפני מלחמת העולם הראשונה הגיעה תפוקת המכרות בצ'יאתורה לכ-40% מהתפוקה העולמית ולמרכז לכריית מנגן בעולם. עד שנת 1879 היו כמעט כל מרבצי המנגן בבעלות חברות גרמניות, ורוב היצוא של המנגן עד לשנת 1918 היה לגרמניה. בשנת 1905 עלה ייצור מנגן לכדי 60% מתפוקה העולמית. לאחר מהפכת אוקטובר (1917) עברו המכרות לייצר עבור התעשיות הכבדות בגאורגיה ובברית המועצות. ב-28 באוגוסט 1924 הייתה העיר נקודת הפתיחה למרד אוגוסט בגאורגיה, המרד הגדול האחרון כנגד השלטון הבולשביקי בעבר הקווקז. קבוצת הכדורגל של העיר, "מאר'ארואלי צ'יאתורה" ("მაღაროელი ჭიათურა"), משחקת בליגה הראשונה בגאורגיה. בצ'יאתורה נמצאים האתרים הבאים: תיאטרון ממלכתי ע"ש אקקי צרתלי פקולטה שהיא שלוחה של האוניברסיטה הטכנולוגית של גאורגיה קתדרת מר'יוואמי אסטוניה קיילה, אסטוניה לטביה סיגולדה, לטביה אוקראינה ניקופול, אוקראינה ואסיל צרתלי (1862-1937) - עיתונאי גיאורגי אבשידזה (1866-1903) - משורר גריגול אבשידזה (1914-1994) - משורר ארצ'יל גומיאשווילי (1926-2005) - שחקן קולנוע בעידן הסובייטי אתר האינטרנט הרשמי של צ'יאתורה מדיה וקבצים בנושא צ'יאתורה בוויקישיתוף צ'יאתורה באתר הרשמי של מחוז אימרתי קלאוס טורנר, האימפריאליזם הגרמני בקווקז, (בגרמנית) ריצ'רד מ. לווין (1996), תעשיית המינרלים בגאורגיה, (באנגלית) צ'יאתורה, באתר אנציקלופדיה בריטניקה (באנגלית)